**UČITELJSKI FAKULTET**

**SVEUČILIŠTA U ZAGREBU**

**Savska cesta 77**

**10000 Zagreb**

**OBRAZAC ZA PRIJAVU ISTRAŽIVANJA ETIČKOM POVJERENSTVU**

|  |
| --- |
| PODACI O ISTRAŽIVAČU ili VODITELJU PROJEKTA |
| Ime i prezime  |  |
| Institucija |  |
| Kontakt podaci istraživača (e-mail, telefon) |  |
| Suradnici (ime, prezime, institucija) |  |
| Mentor | *Navesti ime mentora ukoliko se radi o prijavi istraživanja u okviru završnih, diplomskih, specijalističkih i doktorskih radova.**Svoju suglasnost s prijedlogom istraživanja mentor potvrđuje svojim potpisom na dnu ovog obrasca.* |
| OSNOVNI PODACI O PREDLOŽENOM ISTRAŽIVANJU |
| Naziv istraživanja / projekta |  |
| Cilj istraživanja |  |
| Istraživački problemi / istraživačka pitanja |  |
| Relevantnost istraživanja, praktična vrijednost i doprinos | *Ukoliko se radi o istraživanju s djecom, potrebno je navesti i kakav je doprinos za djecu (koja sudjeluju u istraživanju i/ili za dječju populaciju uopće)* |
| Svrha provedbe istraživanja | *Navesti u koju svrhu se provodi istraživanje: znanstveni projekt, završni, diplomski rad, doktorska disertacija, stručni rad, specijalistički rad, ostalo – što?* |
| Izvor financiranja  | *Navesti ukoliko postoji izvor financiranja istraživanja te obrazložiti kakav je odnos izvora financiranja prema temi istraživanja, istraživaču i populaciji koju se istražuje, postoji li mogući sukob interesa* |
| OPIS ISTRAŽIVANJA |
| Istraživački pristup | *Navesti koji se istraživački pristup koristi u istraživanju - kvantitativno, kvalitativno, mješovito.* |
| Sudionici istraživanja | *U ovom dijelu obrasca potrebno je opisati uzorak i obilježja sudionika s posebnim naglaskom na dobi i specifičnim obilježjima ranjivosti (npr. djeca s posebnim-odgojno obrazovnim potrebama).* |
| Način odabira i kontaktiranja sudionika | *U ovom dijelu obrasca potrebno je objasniti postupak uključivanja sudionika u istraživanje, postupak odabira i kontaktiranja sudionika istraživanja.**Ukoliko će sudionici biti pozvani pismenim putem da se uključe u istraživanje potrebno je u privitku ovom obrascu priložiti pozivno pismo.**Ako je riječ o istraživanjima koja su usmjerena na analizu sekundarnih izvora podataka, potrebno je također opisati proceduru odabira sekundarnih izvora podataka te obilježja dokumenata koji će se podvrgnuti analizi.* |
| Postupak provođenja istraživanja | *U ovom dijelu obrasca potrebno je opisati cjelokupan tijek provođenja istraživanja:** *gdje i kako će se provoditi*
* *u kojem razdoblju (mjesec i godina početka i završetka istraživanja)*
* *tko će provoditi istraživanje (hoće li te osobe biti posebno pripremljene za provođenje istraživanja i kako)*

*Ukoliko se radi o istraživanju s djecom i podaci se prikupljaju na grupnoj razini (npr. u školi) potrebno je navesti kako će se zbrinuti djeca koja odbiju sudjelovati u istraživanju za vrijeme trajanja istraživanja.* |
| Mjerni instrumenti | *U ovom dijelu obrasca potrebno je opisati mjerne instrumente (npr. skale, upitnike, testove) koji će se koristiti u istraživanju te ih obvezno priložiti u privitku ovom obrascu (u obliku pripremljenom za primjenu u istraživanju).**Za mjerne instrumente koji nisu dostupni u javnom pristupu, potrebno je priložiti autorovu suglasnost.* |
| Postupak traženja informiranog pristanka sudionika na sudjelovanje u istraživanju | *Uz ovaj obrazac obvezno treba u privitku priložiti tekst informiranog pristanka za sudionike istraživanja, a ukoliko se radi o istraživanju s djecom potrebno je priložiti tekst informiranog pristanka za djecu napisan tako da je primjeren dobi djeteta. Ukoliko je dijete mlađe od 14 godina i/ili ukoliko se radi o posebno osjetljivoj temi ili postupku ispitivanja neophodno je priložiti i tekst informiranog pristanka za roditelje/skrbnike.**Tekst informiranog pristanka treba sadržavati informacije cilju i svrsi istraživanja, postupcima istraživanja, načinima zaštite privatnosti podataka i identiteta sudionika (princip anonimnosti i povjerljivosti) te mogućnosti odustajanja od sudjelovanja u istraživanju u bilo kojem trenutku istraživanja, a ako se upotrebljavaju uređaji za snimanje slike i/ili tona, sudionici moraju biti informirani o pravu na reviziju ili povlačenje dijela izjave ili izjave u cjelini.**Ukoliko istraživanje ne osigurava punu anonimnost podataka jer je uporaba ili/i obrada neanonimiziranih osobnih podataka nužna, treba uključiti privolu sudionika (odnosno roditelja, ukoliko se radi o djeci) kao dio procesa informiranog pristanka.**Tekst informiranog pristanka treba sadržavati informacije o istraživaču/istraživačima (ime i prezime, zvanje, ustanova, kontakt) te o relevantnim detaljima istraživanja, uključujući:**• opće podatke o istraživanju - naziv istraživanja, mentor (ako je riječ o istraživanjima koja provode studenti svih razina studija - preddiplomski, diplomski, specijalistički i doktorski studij), izvor financiranja**• svrhu i ciljeve istraživanja**• moguće dobiti od istraživanja za sudionike i širu zajednicu**• metodologiju istraživanja (vrsta istraživanja, sudionici, instrumenti, trajanje, postupci kojima će sudionici biti izloženi, načini bilježenja podataka koje će sudionici dati, npr. ispunjavanje upitnika, tonsko snimanje, video snimanje)**• razinu rizika i neugode za sudionika**• dobrovoljnost sudjelovanja u istraživanju i mogućnost odustajanja od sudjelovanja i povlačenja podataka u svim fazama istraživanja**• način davanja pristanka na sudjelovanje**• eventualne nagrade i naknade za sudjelovanje u istraživanju**• (ne)anonimnost postupka prikupljanja podataka**• razinu povjerljivosti i tajnosti podataka (sudionici moraju biti upoznati s ograničenjima povjerljivosti podataka, poput onih koja proizlaze iz neočekivanih saznanja o ugroženoj dobrobiti sudionika)**• način pohranjivanja i vrijeme čuvanja podataka**• način obrade podataka (hoće li se podaci objedinjavati, hoće li se rabiti individualni odgovori ili citati i dr.) i objavljivanja rezultata istraživanja**• način davanja povratnih informacija o općim rezultatima istraživanja sudionicima, roditeljima, stručnjacima u ustanovama u kojima je provedeno istraživanje te stručnoj i općoj javnosti (što uključuje i informaciju o nemogućnosti uvida drugih osoba, osim članova istraživačkog tima, u individualne odgovore pojedinog sudionika)**• kome se mogu obratiti ako imaju pritužbe na postupak istraživanja (u pravilu etičkom povjerenstvu koje je odobrilo istraživanje)**• kome se mogu obratiti ako ih je istraživanje uznemirilo ili izazvalo bilo kakvu neugodu (ako se radi o istraživanju s većim od minimalnog rizika)* |
| Način prikupljanja suglasnosti za provođenje istraživanja od nadležnih institucija | *U ovom dijelu obrasca potrebno je opisati postupak prikupljanja suglasnosti za provođenje istraživanja od nadležnih tijela (ministarstva, institucije, udruge i sl.) ovisno o tome gdje se planira provesti istraživanje te u priložiti u privitku pripremljene tekstove zamolbi za dobivanje suglasnosti* |
| Način poštovanja anonimnosti i povjerljivosti podataka | *U ovom dijelu obrasca potrebno je opisati kojim će se postupcima osigurati anonimnost i/ili povjerljivost pri prikupljanju, pohrani i obradi podataka (ako se u istraživanju primjenjuje više od jedne istraživačke metode, potrebno je objasniti za svaku pojedinu metodu).**Ukoliko se anonimnost u planiranom istraživanju ne može osigurati, treba navesti tko će imati uvid u identitet sudionika te ako će biti osigurana zaštita identiteta sudionika.**Obvezno treba navesti hoće li se raditi analize na pojedinačnim slučajevima ili će se integrirati podaci prikupljeni od više sudionika te**navesti u kojem obliku i kako će biti pohranjeni podaci (tiskani, elektronički, audiozapis, audiovizualni zapis…), kome će sve biti dostupni originalni zapisi i podaci te koliko dugo, kako će se podaci uništiti.* |
| Potencijalni rizici za sudionike i način osiguravanja dobrobiti sudionika | *U ovom dijelu obrasca potrebno je navesti hoće li sudionici biti izloženi riziku od moguće štete, neugode ili povrede zbog sudjelovanja u istraživanju i je li taj rizik veći od minimalnog. Pritom se smatra da je minimalni rizik istraživačkog postupka onaj u kojem je stupanj moguće štete, neugode ili povrede koju će postupak izazvati manji ili jednak onome kojem su sudionici izloženi u obavljanju svakodnevnih aktivnosti i/ili tijekom uobičajenih, rutinskih ispitivanja (npr. ispitivanje javnog mnijenja, provedba razvojnog testiranja i sl.).**Ukoliko postoje rizici veći od minimalnih, potrebno je točno objasniti zbog čega smatrate da su koristi za sudionike veće od rizika kojima će biti izloženi i zbog čega su navedeni rizici etički i profesionalno prihvatljivi te kako će se u tom slučaju osigurati sigurnost i dobrobit sudionika. Također trebate navesti kome se mogu obratiti sudionici u slučaju da ih je istraživanje uznemirilo ili izazvalo neugodu i stres te kako će sudionici biti informirani o tome.* *Također, potrebno je navesti kako će se osigurati da sudionici mogu uputiti pritužbe na postupak istraživanja (u pravilu ih treba uputiti da se jave etičkom povjerenstvu koje je odobrilo istraživanje).* |
| Način informiranja sudionika o dobivenim rezultatima (povratna informacija) |  |
| Nagrade sudionicima | *U ovom dijelu obrasca potrebno je navesti hoće li sudionici dobiti nagradu za sudjelovanje u istraživanju i, ako hoće, kakva nagrada ili naknada je predviđena.* |
| Napomene |  |

Izjavljujem da sam upoznat/upoznata s obvezom dobivanja pozitivnog mišljenja Etičkog povjerenstva prije početka istraživanja, da se obvezujem napraviti ispravke koje predloži Etičko povjerenstvo te da sam obvezan/obavezna prijaviti Etičkom povjerenstvu sve eventualne naknadne izmjene postupaka provedbe istraživanja te dobiti novu suglasnost.

Mjesto i datum: Potpis istraživača:

 Potpis mentora: